Դատավոր Մակյանը բացարկի միջնորդությունը մերժելու որոշման մեջ այսօր նշել էր, որ Արա Ղարագյոզյանի կողմից չի ներկայացվել որևէ վերաբերելի ապացույց առ այն, որ գործի նկատմամբ վերահսկողություն իրականացնելիս դատախազ Պետրոսյանը աչառու վերաբերմունք է դրսևորել: Ըստ դատավորի՝ պաշտպանի կողմից ներկայացված փաստական հանգամանքները չեն կարող վկայել դատախազի կողմից գործի նկատմամբ կողմնակալ վերաբերմունք ունենալու մասին, այլ դրանք, հնարավոր է, առնչություն ունենան այնպիսի ենթադրյալ փաստերի հետ, որոնք դուրս են այս դատարանի կողմից քննարկման ենթարկվող հարցերի շրջանակներից և կարող են քննարկվել ու լուծվել այլ ընթացակարգերով: